da de da de da de fi en en en sv da nl de bar da da da da fr da da da en da da da da da de de da da es da da it da de
Fastelavn for store og små | Dansk Skoleforening for Sydslesvig e.V.
Personalet overraskede børnene med fantastiske kostumer til den første fastelavnsfest i Ringvejens Vuggestue.
Vuggestuebørnene gjorde store øjne, da de mødte til fastelavnsfest i Ringvejens Vuggestue i mandags. For det var ikke kun børnene, men også vuggestuens voksne, der var klædt ud på festligste vis. Men efter at have fået lov til at se nærmere på kostumerne var de små helt trygge ved situationen og parate til fastelavnsløjerne.
Fastelavnstønderne var delt op i sværhedsgrader med papkasser til de ældre og papirsposer til de yngre vuggestuebørn. Børnene skulle først lige vænne sig til, at det for engangsskyld var tilladt at slå løs, og så var der ellers gang i aktiviteterne. Efter at fire kattekonger var kåret, var der hjemmebagte pølsehorn og fastelavsboller til alle.
Daginstitutionsleder Jette Rasmussen roser medarbejdernes engagement.
- Det er dejligt, at personalet har taget det til sig og gjort så meget ud af festen. Det var en rigtig god oplevelse for alle børnene.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg